cyanic-selkie/wikianc huggingface dataset:
רוב לאו
חיים אישיים
בשנת 1991 נישא לאו למאפרת שריל ברקוף. הם הכירו לראשונה בפגישה עיוורת ב-1983, ושוב על הסט של הסרט "חברות הרסנית" (1990). לזוג שני בנים: מת'יו אדוארד לאו (יליד 1993) וג'ון אוון לאו (יליד 1995).
פרסי הווידאו קליפים של MTV
קטגוריות
בעבר היו קיימות קטגוריות נוספות, ביניהם ההופעה החיה של השנה, שיתוף הפעולה של השנה, פסקול מסרט של השנה, כמו להקת השנה, שיר הדאנס של השנה, שיר ה-R&B של השנה, רינגטון השנה ועוד.
גלריה גבעון
"גלריה גבעון" היא גלריה לאמנות מודרנית ישראלית בתל אביב, שהוקמה ב-1975 על ידי שמואל גבעון (2000-1914) ומנוהלת כיום על ידי נעמי גבעון ונורית וולף, בנותיו.
הארכיון הלאומי של אסטוניה
בארכיון ישנו גם מרכז לגנאלוגיה וחקר היסטוריה משפחתית, בין היתר הוא מחזיק בחומרים כמו תעודות לידה ונישואין ומסמכים שונים כמו תעודות סטודנטים, רוב תושבי אסטוניה יכולים ללמוד על השושלת המשפחתית שלהם עוד מהמאה ה-18.
מקסים ושייה-לגראב
ביוגרפיה וקריירה
ב-3 בנובמבר 2009 זכה ושייה-לגראב באליפות העולם בשחמט לנוער עם 10.5/13 נקודות.
פרנסיסקו פרנקו
עלייתו לשלטון
עם תחילת המלחמה, בספטמבר 1936, הכריז על עצמו פרנקו כ"גנרליסימו" של הצבא הלאומני, וב-1 באוקטובר 1936, הכריז על עצמו כראש המדינה הספרדית. הוא הצליח לאחד את "הפלנחה" - המפלגה הפאשיסטית אשר הייתה מזוהה עם מוסוליני והיטלר - עם המפלגה הקרליסטית המלוכנית, השמרנית מתונה. צבאו נתמך ב"לגיון הקונדור" שנשלח מגרמניה הנאצית, ובקורפוס המתנדבים שנשלח מאיטליה הפשיסטית. פורטוגל, תחת שלטון העריץ אנטוניו דה אוליביירה סלזאר סייעה גם היא ללאומנים מתחילת הקרבות. המלחמה הסתיימה ב-1 באפריל 1939, לאחר כיבוש הבירה מדריד, אף על פי שהתנגדות ספוראדית בצורה של מלחמת גרילה נמשכה עד לאמצע שנות הארבעים. פרנקו הפך לשליט ספרד, ושמר על תפקידו עד למותו בשנת 1975.
מלחמת העולם השנייה
ספרד הייתה מפולגת והרוסה מבחינה כלכלית כתוצאה ממלחמת האזרחים. ממשלת פרנקו קידמה את ההבחנה בין "מנצחים" ו"מנוצחים". תומכי הרפובליקה הופלו ונרדפו גם שנים רבות אחרי תום המלחמה, ואלה שהיו במאסר לא שוחררו. כלכלת ספרד, שגם לפני המלחמה הייתה בפיגור יחסית למדינות האחרות במערב אירופה, הייתה הרוסה לחלוטין, וחלק ניכר מהאוכלוסייה היה על סף רעב.
פוליטיקה ואידאולוגיה
בניגוד לרודנים כמוסוליני והיטלר, פרנקו לא היה אידיאליסט מובהק. עמדותיו היו שמרניות ומסורתיות, והוא היה נכון לכל תמרון, הן במדיניות הפנים והן (כפי שהוכח במלחמת העולם) במדיניות החוץ, כדי להבטיח את שרידותו. משטרו הושתת על תמיכתם של גורמים שונים:
דיכוי פנימי
שביתות דוכאו על ידי פרנקו ביד קשה. בכל עיר הייתה נוכחות של המשמר האזרחי, כוח צבאי משטרתי, אשר ערך סיורים בזוגות עם תת-מקלעים, ושימש כאמצעי האכיפה העיקרי של שלטונו, לצד מנגנונים אחרים כמו המשטרה החמושה ("פוליסיה ארמדה"). הצבא, שבשנים הראשונות לאחר מלחמת האזרחים היה זרוע דיכוי עיקרית, נהפך בהדרגה לגוף מקצועי ולא פוליטי.
אחרית דבר
באוגוסט 2018, הוציאה הממשלה הספרדית הסוציאליסטית צו להעברת שרידי גופתו של הגנרל פרנקו מ"עמק הנופלים". הצו אושר בפרלמנט בספטמבר. באוקטובר 2019 הועברו שרידי עצמותיו אל בית הקברות מינגורוביו בצפון למדריד, שם נקבר בחלקה פרטית לצד אשתו.
סטארט אפ רזה
פיתוח לקוחות
3. יצירת לקוחות מבצעת את התוכנית העסקית על ידי שינוי גודל באמצעות רכישת לקוחות, יצירת דרישת משתמשים והכוונתה לעבר ערוצי המכירה של החברה.
בניה-מדידה-למידה (באנגלית: Build-Measure-Learn )
הלולאה בניה- מדידה- למידה, מדגישה מהירות כמרכיב קריטי בפיתוח המוצר, היעילות של צוות או חברה נקבעת על ידי יכולתו לבנות במהירות מוצר מינימלי בר-קיימא של אותו רעיון, למדוד את יעילותו בשוק וללמוד מאותו ניסוי. במילים אחרות, זהו מעגל למידה של הפיכת רעיונות למוצרים, מדידת תגובות והתנהגויות של לקוחות מול מוצרים בנויים ואז ההחלטה אם להתמיד ברעיון או לשנות לציר חדש; תהליך זה חוזר על עצמו פעמים רבות ככל שצריך.
ארנסט אנסרמה
חייו
אנסרמה היה אדם נלהב ומלא חיים, שנטה לוויכוחים חוצבי להבות בהגנה על דעותיו. בבריטניה יצא לו שם של מנצח, המרבה בוויכוחים עם תזמורות בריטיות, שהורגלו בסגנונם הנוח והלבבי יותר של סר תומאס ביצ'ם וסר אדריאן בולט. הקלטתו האחרונה, שהייתה, כטיפוסי לו, "ציפור האש" של סטרווינסקי, נעשתה בלונדון עם תזמורת פילהרמוניה החדשה, והקלטה של החזרות והדיונים נעשתה לזכרו.
מרד הזאנג'
המרד
עלי הצליח להימלט מהמעצר, ועבר להתגורר בבגדאד. בבגדאד הוא המשיך לתכנן מרד כנגד הח'ליפות, והזדהה כזיידי במטרה לצבור תמיכה מהזיידים. בשנת 869 נודע לעלי על החרפה בסכסוכים בין הפלגים היריבים בבצרה. עלי מצא את הזאנג' קרקע נוחה למרד חדש. הוא חקר תנאי העבודה של הזאנג', הסתובב ביניהם והבטיח להם שאם יתמכו בו יהיו הם האדונים ואדוניהם יהיו לעבדיהם. הזאנג' הפכו אותו למנהיגם, ועד מהרה הוא נודע בכינוי "סהיב אז-זאנג'" ("הראש של הזאנג'"). עם זאת, התנועה של עלי משכה לא רק זאנג', אלא גם עבדים אחרים וכן עניים איכרים ובדווים שמאסו בשלטון המשפחות העשירות בבצרה. בשלב זה, עבר עלי לאמץ את הדוקטרינה השוויונית של הח'וארג'. הוא הטיף כי: "האיש המוכשר ביותר צריך למלוך, גם אם הוא עבד חבשי". עלי נהג לפתוח את דרשות יום השישי שלו במסגדים של הזאנג' במילים: "לָא חֻכְּם אִלָא לִלַה" (لا حكم إلا لله - "אין משפט אלא לאלוהים"), אשר הייתה קריאת הח'וארג' אשר פרשו מצבאו של עלי בן אבי טאלב במהלך קרב צפין.
החלטה 11 של מועצת הביטחון של האו"ם
ההחלטה עברה ללא הצבעה.
מחבואים (סרט, 2005)
עלילה
יום אחד בנם היחיד של ז'ורז' ואן, פיירו, לא חוזר מבית הספר, דבר שגורם לז'ורז' להגיע מלווה בשוטרים לביתו של מז'יד. מז'יד ובנו ששהה בביתו נעצרים בחשד לחטיפה אך משוחררים בבוקר שלמחרת. באותו הבוקר פיירו חוזר הביתה לאחר שבילה את הלילה אצל חברים מבלי לדווח על כך להוריו. בתגובה לנזיפתה של אימו, פיירו מאשים אותה בבגידה לאחר שהבחין בה מפלרטטת עם אחד מידידי המשפחה. ז'ורז' מגיע לביתו של מז'יד לבקשתו של מז'יד. עם הגעתו של ז'ורז', מז'יד טוען שוב בפני ז'ורז' שאין לו שום קשר למעקב הסמוי עליו, ואז מתאבד אל מול עיניו של ז'ורז' תוך שיסוף גרונו בסכין. כאשר ז'ורז' חוזר הביתה, אן דורשת ממנו שיגלה לה מה הוא עשה למז'יד כשהשניים היו ילדים. ז'ורז' מספר לה כיצד הוא גרם להוריו, בדרך רמיה, לשלוח את מז'יד לבית יתומים.
ליאו פרנק
משפטו של ליאו פרנק
לאחר המשפט, תומאס אדוארד ווטסון, עורך העיתונים "The Jeffersonian" ו-"Watson's Magazine", החל לנהל מסע מתוקשר בעל מאפיינים אנטישמיים כשהוא רומז שמרי פייגן נאנסה לפני מותה, בכך שעסק שוב ושוב בפרטי הראיות במשפט תוך שהוא מוסיף השמצות וחצאי-אמת, הצליח ווטסון להגדיל את מכירות עיתוניו, מחזור המכירות גדל מ-25,000 עותקים לגיליון, ל-87,000. מחיר העיתון הוכפל.
צעקה (סדרת טלוויזיה)
ב-14 באוקטובר 2016 רשת "MTV" חידשה את הסדרה לעונה שלישית. ב-26 באפריל 2017, "MTV" הודיעה שהסדרה תאותחל מחדש בעונתה השלישית עם צוות הפקה ושחקנים חדש. ב-24 ביוני 2019 הוכרז שהסדרה תעבור לידיה של רשת "VH1" עם בכורת העונה השלישית, שעלתה לשידור ב-8 ביולי 2019.
צעקה אחרי החשכה!
צעקה אחרי החשכה! היא תוכנית אירוח בהנחייתו של המארח ג'פרי סלף, שהציגה קטעי מאחורי הקלעים ונתנה במה לדיונים על פרקי הסדרה. הפרק הראשון שודר בעקבות בכורת העונה השנייה, בהשתתפותם של וילה פיצג'רלד, בקס טיילור-קלאוס, ג'ון קרנה, אמדאוס סרפיני, קרלסון יאנג וקיאנה לדה והוא נצפה על ידי 185 אלף צופים. הפרק השני שודר בעקבות פרקו השמיני של העונה, עם השתתפותם של פיצג'רלד, טיילור-קלאוס, קרנה, יאנג, לדה, סנטיאגו סגורה ושון גרנדילו והוא נצפה על ידי 201 אלף צופים. הפרק השלישי והאחרון שודרו לאחר פרק סיום העונה השנייה, עם השתתפותם של פיצג'רלד, טיילור קלאוס, קרנה, יאנג, וסרפיני, והוא נצפה על ידי 145,000 צופים בממוצע.
כתבי הראי"ה
חלק מספרות זו אלו ספרים שיצאו כצורתם המקורית (כגון ספרי ההלכה, החידושים, ערפילי טהר, עין איה, עץ הדר וראש מילין). חלק אחר הוא ליקוט ועריכה, על פי הוראותיו (כגון אורות, אורות הקודש, אורות התורה, אורות האמונה, ארץ חפץ, משנת הרב וחזון הגאולה). אגרות הראיה וספרי השו"ת הודפסו לאחר עבודת ליקוט וסידור של בנו הרצי"ה. ישנם ספרים שיצאו לאחר פטירתו במהדורות מורחבות עם הוספות (כגון חבש פאר, שבת הארץ, אורות התשובה, אגרות הראיה ומאמרי הראיה).
הכתבים המחשבתיים של הרב קוק מהווים מוקד משמעותי לדיון ביחס להשקפת העולם של זרמים שונים בציונות הדתית, ונלמדים כחלק משמעותי מסדר היום בעשרות ישיבות, מדרשות ומכינות. חלק מהכתבים זכו לכינוי "הש"ס הלבן" על שום הפופולריות שלהם בזרמים מסוימים, הדומה בחלק מהם לפופולריות של ש"ס הגמרא, ועל שום צבע כריכתם בהוצאת מוסד הרב קוק.
ביטחון מידע
בסיכול ריגול, ביטחון מידע הוא מנגנון שמטרתו למנוע דליפת ידיעות ולסכל נסיונותיו של היריב להשיג מידע. היריב יכול להיות צבא של מדינת אויב או ארגון כלכלי מתחרה.
בצה"ל מרכז מערך ביטחון מידע את האחריות על ביטחון המידע. בעבר נקרא התחום ביטחון שדה.
מניעת מידע
מניעת מידע נעשית על ידי משמעת עצמית של החברים בארגון, קביעת סיווג ביטחוני למסמכים, לשיחות, לאמצעים ולמתקנים. השמדת מידע מסווג על ידי גריסת מסמכים, הצפנה של רשתות תקשורת, ומניעת גישה של חברי הארגון למקומות בהם מידע עשוי לזלוג, על פי עקרון המידור - אדם נחשף רק למידע אותו הוא חייב לצורך עבודתו, אך לא מעבר לכך (ללא קשר לרמת סיווגו הביטחוני בארגון). כך יכול להיווצר מצב שבו רק ראש הארגון יודע על כלל פעולות הארגון, ולעיתים גם הוא ממודר לכלל המידע.
מרכז פלורידה
הערים העיקריות באזור הן אורלנדו, פאלם ביי, לייקלנד, מלבורן, דלטונה, דייטונה ביץ', קיסימי, אלטמונטה ספרינגס וסנפורד.
חמש וחצי
היסטוריה
בתחילת דרכה, "חמש וחצי" הייתה תוכנית חדשות יומית שהוגשה על ידי ירון לונדון יחד עם מנחה צעיר - לרוב עמליה דואק ולירון זייד. המנחה הצעיר ייצג את הצד של הילדים והנוער, לקח חלק פעיל בהגשת התוכנית וגם יצא לצלם כתבות חוץ.
יונתן פז
קריירה
בשנת 1989 – הקים את חברת ההפקות "רכבת העמק הפקות", הפועלת עד היום. שני בניו – יואב ודורון פז הם במאי קולנוע וטלוויזיה, שכתבו וביימו יחדיו 4 סרטי קולנוע ("פובידיליה", "ג'רוזלם", "הגולם","Plane A") וביימו מספר לא מבוטל של סדרות טלוויזיה. האחים פז הם דור שלישי לשושלת של במאים. אביו של יונתן פז– חנוך פז ז"ל, היה במאי תיאטרון בקיבוץ והעלה שם הצגות רבות. הוא כונה "אבי תיאטרון ההמונים". יונתן פז העלה את דמותו בסרטו מחכים לסורקין. אחיו התאום של יונתן - ד"ר שאול פז, הוא היסטוריון.
חנה קהת
ארגון "קולך"
ביולי 1998 הקימה את קולך – תנועה פמיניסטית ציונית-דתית, מתוך כוונה לקדם שוויון לנשים במסגרת החברה הדתית. היא עמדה בראש התנועה עד 2004. בשנת 2008 שבה להנהלת הארגון.
עבודתה האקדמית
ב-1990 הוציאה לאור (בשם חנה קץ) את הספר "משנת הנצי"ב". בשנת 2008 הוציאה לאור את הספר "פמיניזם ויהדות – מהתנגשות להתחדשות", במסגרת "אוניברסיטה משודרת". בספר הציגה קונפליקטים בין המסורת היהודית לעמדה הפמיניסטית וסקרה את השפעת התהליכים הפמיניסטיים על הקהילה הדתית. לדבריה, על אף היחסים הסבוכים בין הדת לפמיניזם, בדורות האחרונים מתחולל מהפך פמיניסטי בתוך החברה הדתית, במסגרתו נבחנות מחדש עמדות תאורטיות ונורמטיביות הכוללות אמונות, הלכות ומנהגים.
אמנות פלסטית
אמנות פלסטית היא שם כולל לאמנויות שעוסקות בחומרים הניתנים לעיבוד בדרך כלשהי, כגון חימר, צבע, נייר או מתכות למיניהן. אמנויות המסווגות כאמנויות פלסטיות הן, למשל, ציור, רישום ופיסול; כמו כן, יכולה ההגדרה להתייחס לעיתים לאדריכלות, לעיצוב ולעבודות בעץ, באבן ובמתכות. זהו אחד הענפים המרכזיים באמנות בכלל, וככל הנראה הקדום ביותר. ציורי קיר ופסלונים נעשו עוד בשחר האנושות. עם השנים התבררה המגמה של האמנות הפלסטית להגיע לכדי יצירת העתק מדויק של המציאות, אך כאשר מטרה זו הושגה במידה רבה בתקופת הרנסאנס, התחילה מגמה הפוכה של שבירת צורות והצגת רגש במקום המציאות.
רחוב 52
היסטוריה
מקטע הרחוב 52 שבין השדרה החמישית והשדרה השביעית נודע באמצע המאה ה-20 בשם "מרכז הג'אז" (Jazz center) בשל מועדוני הג'אז הרבים שהיו בו, וכן בשל אולפני CBS אשר הקליטו רבים מאמני הג'אז. בין השנים 1930–1960 ניגנו במועדוני הג'אז הרבים ברחוב האמנים צ'ארלי פארקר, בילי הולידיי, מיילס דייוויס, לואיס פרימה, דיזי גילספי, ארט טייטום, ת'לוניוס מונק, פאטס וולר, צ'ארלס מינגוס והארי גיבסון. אף שמועדוני הרחוב התמחו בסוגים רבים של ג'אז, במרביתם ניגנו בעיקר את סגנון הבי בופ, ויצירת הג'אז של ת'לוניוס מונק שנקראת על שם הרחוב "תמת רחוב 52" הפכה לאחד מסמלי סגנון זה.
אזכורים תרבותיים
מפגש הרחוב עם שדרת לקסינגטון היווה רקע לסצנה המפורסמת של מרילין מונרו בסרטה חטא על סף ביתך ("The Seven Year Itch") משנת 1955 בה היא עומדת מעל פתח אוורור של הרכבת התחתית של ניו יורק, והרוח מהרכבת החולפת מניפה את שמלתה.
טרוי מרפי
גולדן סטייט ווריורס
בדראפט ה-NBA 2001 נלקח מרפי בבחירה ה-14 על ידי גולדן סטייט ווריורס, אשר צירפו באותו הדראפט גם את ג'ייסון ריצ'רדסון (בחירה חמישית) ואת גילברט ארינאס (בחירה 31). לאחר עונת רוקי סולידית, ביסס עצמו מרפי כשחקן חמישייה קבוע החל מעונתו השנייה עם הווריורס, בה העמיד ממוצעים של 11.7 נקודות ו-10.2 ריבאונדים למשחק. בהצבעות לפרס השחקן המשתפר של אותה עונה סיים מרפי במקום השלישי, אחרי ארינאס ומאט הארפרינג. בשנים הבאות היה אחד השחקנים הבולטים בקבוצה הצעירה, לצד ריצ'רדסון, מייק דאנליבי ובארון דייוויס. בעונת קלע שיא קריירה של 15.4 נקודות בממוצע למשחק.
Stupify
במהלך השיר, דריימן, שהוא יהודי, אומר את המילה "תפחד" בעברית.
הווידאו-קליפ
הווידאו קליפ של השיר מציג את הלהקה מנגנת בחדר חלוד הדומה למרתף ומגוון בסצנה עם ילד צעיר, היושב באותו החדר. תוך כדי שהשיר מתקדם, הילד נרדף על ידי שדים ולקראת הסוף, הופך לאחד מהם. הווידאו משתמש בצורה נרחבת באפקט חזותי, הקרוי בדרך-כלל "ראש מהיר".
אליאס האו
חייו
האו נולד בספנסר, במדינת מסצ'וסטס שבארצות הברית לד"ר אליאס האו האב ולפולי האו לבית במיס. ב-1835 החל לעבוד כשוליה אצל יצרן מכונות טקסטיל בלוול. ב-1837 קיבל משרה בעיר בוסטון אצל שען בשם הארי דייוויס אשר עסק גם בייצור מכשירים מדעיים. לאחר ששמע את דייוויס מתווכח עם מישהו בשאלה אם אפשר לבנות מכונת תפירה, גילה עניין בנושא והחל לבנות בעצמו מכונה כזאת. לאחר ניסויים רבים הציג ב-1844 את גרסתו הראשונה למכונת תפירה וב-1845 סיים את בנייתה.
ב-1865 הקים האו חברה משלו.
מחלה סופנית
חולה הלוקה במחלה סופנית מתואר לעיתים כחולה סופני. לעיתים, חולה מוגדר כחולה סופני כאשר, על פי הערכה, תוחלת חייו היא שישה חודשים או פחות, גם אם יינתן לו טיפול מיטבי ובהנחה שהמחלה תתקדם באופן האופייני לה. תיחום הזמן לשישה חודשים הוא שרירותי, והערכות תוחלת חיים עשויות להיות בלתי מדויקות. לכן, אף שניתן להגדיר חולה כחולה סופני, אין כל ביטחון שתוחלת חייו לא תהיה ארוכה, או קצרה, מן התחזית. לא כל חולה הלוקה במחלה אשר קיימת סבירות גבוהה שתגרום למותו הוא חולה סופני, כך למשל תוחלת חייהם של חולים במחלת האיידס, הנמצאים במשטר טיפולי מתאים, ארוכה בהרבה משישה חודשים.
מימן
מבנה אטומי
אטום המימן שונה משאר האטומים בטבלה המחזורית בכך שבאיזוטופ הנפוץ שלו הגרעין שלו אינו מכיל נייטרון, אלא פרוטון בלבד. אטום מימן נייטרלי (שאינו מיונן) מכיל, על כן, פרוטון ואלקטרון - ותו לא.
הפקת מימן
ניתן להפיק מימן בצורה מסחרית ממתאן וקיטור בטמפרטורות גבוהות (700–1100 מעלות צלזיוס) כך:
לוצ'אנו ספאלטי
לוצ'אנו ספאלטי (באיטלקית: Luciano Spalletti; נולד ב-7 במרץ 1959 בקרטאלדו) הוא כדורגלן עבר איטלקי ומאמן כדורגל, המאמן את נבחרת איטליה.
ברנהרד ליכטנברג
ביוגרפיה
בימי מלחמת העולם הראשונה היה ליכטנברג כומר צבאי של גדוד חיל רגלים. במקביל נכנס לפוליטיקה המקומית כחבר מועצת העיר מטעם מפלגת המרכז הקתולית.
הדיקטטורה הנאצית לא נהגה לעבור לסדר היום על התרסות פומביות כגון זו, אף שחששה לעיתים לפגוע באנשי הכנסייה. ב-23 באוקטובר 1941 נעצר ליכטנברג וב-22 במאי 1942 נידון לשתי שנות מאסר. לאחר שנגזר דינו נשאל אם יש לו דבר מה נוסף לומר לפרוטוקול. הוא ניצל הזדמנות זו כדי להצהיר ש"שום נזק לא נגרם למדינה מכך שאזרחים מתפללים למען היהודים". לאחר שסיים לרצות גזר דין זה ב-1943, הציע הגסטפו להניח לו, ובלבד שיתחייב לא להטיף עד תום המלחמה. הוא סירב וביקש במקום זאת להשלח לפולין ולשמש ככומר עבור הנוצרים שגורשו לשם בשל מוצאם היהודי. לבסוף נשלח למחנה הריכוז דכאו, אולם בדרכו לשם חלה ומת.
אמנדה ראיין
ביוגרפיה
בתיאטרון שיחקה ראיין בהפקות בריטיות של המחזה "קרוב יותר" מאת פטריק מרבר, במחזה "Otherwise Engaged" מאת סיימון גריי, במחזה "The Wood Demon" מאת אנטון צ'כוב, וגילמה את קאתי בעיבוד הבימתי של אפריל דה אנג'ליס של הרומן "אנקת גבהים".
מדיה חברתית
השפעות הרשת החברתית
בתחילת המאה ה-21 הרשתות החברתיות הפכו כלי לארגון הפגנות גדולות, מחאות, ואף הפיכות שלטוניות, הנודעות שבהן במסגרת האביב הערבי, ובארצנו, המחאה החברתית בישראל 2011.
לשרוד את אר. קלי
קארי קלי
קארי היה אחיו הצעיר של קלי מבין שלושה ילדים. קארי סיפר כי קלי היה ילד רגיל לגמרי אך במהלך ילדותם השניים עברו אונס והתעללות מינית מה שהביא למסקנה כי חלק ממעשיו של קלי הם כתוצאה מהטראומה. קארי סיפר כי אחד השכנים שלהם חשף בפניהם באחד מהפעמים ששהו בביתו את איבר מינו והשלושה נאלצו לברוח בבהלה מהבית. מקרה נוסף היה כאשר נערה שהייתה גדולה מהם בגיל אנסה אותם. היחסים בין השלושה היו טובים עד שהיחסים בין קארי לקלי עלו על שרטון. בשנת 2001 קלי הואשם בקיום יחסי מין עם קטינה ובצילום פורנוגרפיית ילדים לאחר שקלטת שלו מקיים יחסי מין עם נערה הודלפה והופצה. קלי ניצל את העובדה כי הסרטון לא היה ברור ואת הדמיון בינו לבין אחיו והאשים את אחיו בכך שהוא הופיע בקלטת. לאחר מכן קלי הודה כי אכן הוא היה זה שהופיע בקלטת. בשנת 2018 הוציא את השיר "I Admit" כתגובה לכל האשמות נגדו, בשיר טען קלי כי הוא חף מפשע. בתגובה לכך קארי הוציא שיר תשובה לשיר זה בו גינה את קלי ואף חשף את העובדה כי גם קיים יחסי מין עם גברים.
טכנולוגיה
טכנולוגיה היא תחום דעת העוסק בחיפוש פתרונות מעשיים כמענה לרצונות וצרכים, תוך ניצול חידושי המדע; טכנולוגיה קשורה במקרים רבים לייצור כלים.
בעלי צרכים מיוחדים
שליטה באמצעי תקשורת, כגון דואר אלקטרוני, מרחיבה את יכולת יצירת הקשרים וההשתלבות בקהילה. תרגול דרכים לאיסוף מידע ולארגונו יסייע ללומדים במציאת מענה לבעיות שהוגדרו, בדרך של תיכון ופתרון בעיות. לימוד דרכים להצגת המידע שרכשו, יאפשר ללומדים אופני הידברות יעילים ומגוונים עם עמיתים ועם גורמים בקהילה.
טרזן מלך הקופים
עלילה
הסיפור מתחיל בשנת 1888, כאשר הלורד הבריטי ג'ון קלייטון ואשתו ההרה ליידי אליס, שהתמנו לשרת את המלכה הבריטית במשימה באפריקה, יוצאים למסע בספינה "פואלדה". מלחי הספינה מורדים בקברניט, הורגים אותו ומשתלטים על הספינה. לאחר שקלייטון הציל את אחד הספנים ממוות, הם מרחמים עליו ועל אשתו, ובמקום להרוג אותם, נוטשים אותם בלב הג'ונגל של אפריקה עם מזון ואספקה.
Vibrio vulnificus
סימנים ותסמינים
בקרב אנשים בריאים, חדירה של החיידק למערכת העיכול יכולה לגרום להקאות, שלשולים וכאבי בטן. אצל אנשים עם מערכת חיסון פגומה, ובמיוחד אצל אלה הסובלים ממחלת כבד כרונית, החיידק יכול לזהם את מחזור הדם, ובכך לגרום למחלה קשה ומסכנת חיים המאופיינת על ידי חום וצמרמורות, ירידה בלחץ הדם (הלם זיהומי) ונגעי עור בצורת שלפוחיות. אמנם הוכח כי גברים נמצאים בסיכון גבוה יותר מזיהום זה מאשר נשים, אבל יחד עם מחלות רקע כמו שחמת הכבד כתוצאה מאלכוהול ומחלות המשפיעות על המערכת האנדוקרינית (סוכרת, דלקת מפרקים שגרונית וכו ') לשני המגדרים יש סיכון גבוה בהרבה לפתח זיהום חמור מחיידק זה
צופית גרנט
בטלוויזיה
את הפריצה הראשונה שלה לתודעת הציבור גרנט החלה בשנים 2001-1999, כשהגישה תוכנית אירוח בשעות הבוקר בשם "מילקשייק" בערוץ 2. התוכנית התפרסמה בעיקר בזכות הפרובוקציות שגרנט עשתה בתוכנית, בהן ישיבה באמבטיות שוקולד וספגטי, טנטרה בשידור חי, טיפול באמצעות עקיצת דבורה, טיפול עצמי בעלוקות, והמוכרת ביותר - כאשר שתתה שתן של עצמה מתוך כוס בשידור. לתוכנית הופקו 45 פרקים, ובזכות הצלחתה היא הועברה לשעות הלילה ונקראה "מילקשייק בלילה". עם זאת, במקביל התוכנית זכתה גם לביקורות שליליות בשל הפרובוקציות יוצאות הדופן שהיו בה. כמו כן, הקליטה סינגל בשם "מילקשייק בלילה" שהולחן והופק בידי אלי אברמוב.
כלכלת מתנה
כלכלת מתנה, כפי שבאה לידי ביטוי מבחינות רבות בתקופתנו, מתבססת על מסירת וקבלת מידע באופן חופשי. בשל העובדה שהמידע אינו "חפץ", אשר מרגע מסירתו הפרט מאבד חזקה עליו, אין סיבה שלא להמשיך להפיצו הלאה. הלימוד של פרט אחר, לדוגמה, את המידע אשר ברשותנו "מקדם את הטוב", וזאת מבלי לפגוע בנו. דוגמה לכך ניתן למצוא באופן ההתנהלות באקדמיה כיום, כאשר כל פרט יכול להשתמש במידע שפורסם לפניו (תוך ניתנת אזכור הוגן וראוי ליוצר המקורי) ולפתח אותו הלאה. ככל שהפרסומים של עבודתו של אותו הפרט מתרבים, כך עולה גם קרנו בעיני הקהילה.
כלכלת מתנה בחברות פשוטות ומסורתיות
אצל חברות רבות קיים איסור על הפיכת מתנה לקניין או הון עצמי. האנתרופולוג ונדי ג'יימס כתב כי על אנשי האודוק בצפון-מזרח אפריקה קיים נוהג המורה לכלות כל מתנה היוצאת מגבולות השבט. לדוגמה, אסור להפרות בהמה הניתנת כמתנה אלא רק לאוכלה.
Last Dinosaurs
מיני אלבום הבכורה של הלהקה "Back from the Dead" מ-2010 ואלבום האולפן הראשון שלהם "In a Million Years" קיבלו שבחים בתקשורת האוסטרלית. כרגע הלהקה חתומה באוסטרליה בלייבל Dew Process, בבריטניה ב-Fiction Records. הלהקה מפיצה את המוזיקה שלה דרך Universal Music Group בשאר העולם.
אמיר השכל
מחאה נגד ראש הממשלה
ב-11 ביוני 2020 חבר השכל לאורי נחמן שהפגינה במשך ימים ליד מעון ראש הממשלה בירושלים (בית אגיון) ופרסם ברשתות החברתיות על פתיחת שביתת שבת בבלפור, בהשראת מחאות ג'ורג' פלויד. עם השכל הגיעו אנשי "מחאת היחידים". עם המעבר למאהל בלפור שינתה מחאת היחידים את שמה ל"אין מצב" - אין מצב שנאשם בפלילים יכהן כראש ממשלה. ב-26 ביוני פיזרו שוטרים אירוע במתחם בלפור כדי למנוע את קבלת השבת שהתקיימה בו עם כמה עשרות משתתפים, ועצרו את השכל שנשא דברים בנימוק שהמפגינים חסמו את הכביש. עם השכל נעצרו שני פעילים נוספים. הוצע להם להשתחרר בתמורה להתחייבות לא להגיע לבלפור, אך הם סירבו. למחרת המעצר צעדו מאות אל בית המשפט במגרש הרוסים, שם היו העצורים. ברחוב בלפור מספר המוחים הגיע לאלף. ביום ראשון לפנות בוקר שחררה שופטת את העצורים ללא תנאים. בימים שלאחר האירוע המשיך מספר המוחים לגדול, וב-14 ביולי התקיימה הפגנת אלפים שאליה הגיעו לראשונה גם קבוצות מחאה צעירות. כך התחיל גל המחאות נגד בנימין נתניהו.
בפברואר 2022 יצא לאור ספרו "בלפור: יומן מאבק", המתאר את המאבק נגד המשך שלטונו של בנימין נתניהו.
תחרות מונופוליסטית
קישורים חיצוניים
寡占
קלווין קולידג'
שביתת השוטרים בבוסטון
ב-1919, כתגובה לתוכניתם של שוטרי בוסטון להירשם באיגוד עובדים, הכריז מפקד המשטרה שלא ירשה זאת. באוגוסט, התקבלו השוטרים אל איגוד העובדים. מפקד המשטרה הכריז על פיטורי השוטרים, אלא אם יפרקו את האיגוד עד 4 בספטמבר. ראש עיריית בוסטון ניסה לדחות את המועד, אולם לבסוף הושעו השוטרים ב-8 בספטמבר. למחרת היום, כשלושה-רבעים משוטרי בוסטון הכריזו על שביתה (1,117 מתוך 1,544). קולידג', שתמך במפקד המשטרה, עקב אחרי המצב מקרוב אולם בתחילה העדיף להשאיר אותו לטיפול הרשויות המקומיות. הוא ציפה למהומות שיגרמו לציבור להבין את המסר - השוטר לא יכול לשבות. בשני הלילות הבאים, הייתה אלימות ומהומה בעיר. רבים חששו משביתות של הכבאים, והמשמר הלאומי של מסצ'וסטס הגיע אל בוסטון. קולידג' חש בחומרת המצב, והחליט להכניס עוד יחידות אל המשמר הלאומי. הוא קרא להעסקת שוטרים חדשים.
נשיא ארצות הברית (1923–1929)
ב-2 ביוני 1924, חתם קולידג' על החוק שהעניק אזרחות לכל האינדיאנים שנולדו בארצות הברית. כשני שלישים מהאינדיאנים כבר היו אזרחים, בעזרת נישואין, שירות צבאי (יוצאי מלחמת העולם הראשונה קיבלו אזרחות ב-1919) או בעזרת הסכמי סחר באדמות.
בחירות 1924
המועמדים האחרים ניסו לפעול בצורה מודרנית יותר; מערכת הבחירות של 1924 הייתה בולטת בשימוש בשידורי רדיו ופרסומות ציבוריות למען צורכי תעמולה פוליטית. גדילת ההשפעה של הצילום העיתונאי התרחבה עוד יותר לנוכח הדרישות של מתמודדים להיות פתוחים יותר לראיית הקהל הרחב. קולידג' לא נסע הרבה במהלך הקמפיין שלו ונשא נאומים מעטים. למרות זאת, ליריביו היה סיכוי קטן נגדו. דייוויס והמפלגה הדמוקרטית לא הצליחו לגייס מספיק תמיכה בתוך מפלגתם המפוצלת, והמפלגה הפרוגרסיבית סבלה מחוסר סיקור עיתונאי וחוסר תמיכה כספית. התוצאות היו דומות לאלו מ-1920; קולידג' זכה ב-54% מהקולות העממיים (29% לדייוויס ו-17% ללה פולט), והוא קיבל 382 מושבים אלקטורים, יותר מושבים אלקטורלים משני המועמדים האחרים יחדיו - 136 לדייוויס, ורק 13 ללה פולט. לאחר הוועידות, ומות בנו הצעיר קלווין, הסתגר קולידג'. לאחר מכן הודה שלאחר מות בנו, כבר לא נמשך לתפקיד הנשיא. גם בתקופת האבל, ניהל קולידג' מסע בחירות, לא הכפיש את יריביו ונאם (בכמה נאומים ששודרו ברדיו) בזכות ממשלה מצומצמת.
פעילות בנוגע לזכויות האזרח
באוגוסט 1924 הוא הגיב למכתב מניו יורק שטען שארצות הברית היא "מדינתו של האדם הלבן" ושאסור לשחורים להתמודד על תפקידים. קולידג' גינה את המכתב, טען שהשחורים הם אזרחים נאמנים כמו כל אדם אחר, ושיבח את שירותם של חיילים שחורים במלחמת העולם הראשונה. בנאום בבית הלבן אל מול מתאזרחים ממוצא אירופאי, באוקטובר 1924, טען קולידג' שסובלנות היא ערך אמריקני, והודה למהגרים על תרומתם לחברה האמריקנית. הוא טען שאף על פי שאירופה זרועה במתיחות בגלל מגוון התרבויות, ארצות הברית רק מרוויחה מכך. הוא טען שעל המדינה לסייע למהגרים שמגיעים אל המדינה, ודרש מהם לדחות כל שנאה גזענית ודעות קדומות. בדצמבר 1924, נאם את נאום מצב האומה השני שלו, ובו שיבח את השחורים על התקדמותם, ודרש לכבד ולהגן על זכויותיהם החוקתיות. במאי 1926, נאם נאום בפני אנשי צבא, וטען שהגיוון באוכלוסייה הוא דוגמה לאמריקניזם. הוא התנגד לשנאה גזענית ולחוסר סובלנות דתית, בטענה שדבר זה רק פוגע במדינה.
המאבק בקוּ קְלוּקְס קְלָאן ואחדות לאומית
אחד הקשיים הביטחוניים הגדולים ביותר במהלך ממשל קולידג' היה מאבק הממשל האמריקאי נגד הטרור של הקו קלוקס קלאן (KKK), סדרת ארגוני כתות רדיקליות שביצעו פיגועי טרור ופעלו נגד הממשל האמריקאי. הכתות הללו דגלו בעליונות גזעית לבנה, אנטישמיות, הומופוביה ושנאת זרים וביצעו פיגועי טרור רבים נגד מי שהחשיבו ליריביהם הפוליטיים. ממשל הרדינג וקולידג' נאבק ממושכות אל מול הדור השני של הארגון, אשר התעורר תחילה עוד בשנת 1915, במדינת ג'ורג'יה. זו הייתה תנועה פופולרית ומאורגנת לאומית שהתלבשה בצורה של ארגון סודי, אחווה והציגה את עצמה בפני הציבור כחברה מיטיבה ופטריוטית. גורם חשוב שתרם לדעיכתו של הקלאן היה דחייתם של הקלאן וכל תומכיהם מעמדות כוח בידי הנשיאים הרדינג וקולידג'. שני הנשיאים התרוממו מעל לדעות הקדומות שרווחו בקרב מעגלים סגורים כגון הקלאן באותה התקופה. הם הציעו מעשים, ולא מילים, לקורבנות הקלאן: הדבר בא לידי ביטוי, למשל, בתמיכתם בזכויות כל האזרחים, יהודים אפרו-אמריקאים ואינדיאנים. הדבר החשוב ביותר שביצעו הנשיאים בעניין היה שמנעו הרחקה של הקלאן מהאוכלוסייה שנרדפה בידיהם, ובכך מנעו התקיימות עצמאית של הארגון ללא השפעה חיצונית כלל וכלל.
זמן לא רב לאחר מותו של הנשיא הרדינג באוגוסט 1923, דובר הקלאן טען כי הנשיא לשעבר היה חבר הכת. זה לא היה אלא שקר שנועד לרמות את הדעה הציבורית שהופנה כלפי הנשיא האמריקאי הראשון במאה העשרים שהתבטא בפומבי למען זכויות אזרח אפרו-אמריקאיות ותמך בחקיקה נגד ביצועי לינצ'ים. הבית הלבן בראשותו של קולידג' פרסם באופן מיידי הצהרה, שקיבלה הפצה לאומית, והצהירה כי הטענה "מגוחכת מכדי לדון בה" - ואכן הייתה לה השפעה על הדעה הציבורית. קולידג' טען "אנחנו לא גרים באמריקה, אמריקה חיה בנו." זו גם הייתה חשיבתו הסמכותית של קולידג' שלעיתים הציג עצמו כנבדל ורם מעל הפוליטיקה. מבחינתו, היותו אמריקאי היה מצב נפשי בו קיבלו את אורח החיים האמריקני והתנהלו בהתאם. מקום הולדתו של האדם, גזעו או דתו של אדם לא היו קשורים להיות אמריקאי פטריוטי; במקום זאת, הוא קרא להאמין באידיאלים ובערכים אמריקאים כפי שהם באים לידי ביטוי בהכרזת העצמאות ובחוקה, ובכבוד ותמיכה במוסדות אזרחיים ופוליטיים אמריקאים. בכך, כפי שהוא ראה זאת, כל ילד יכול היה לשמוח בנשיאת התואר האמריקאי. ברוח זו, הנשיא קולידג' הצהיר את אמונתו בדבר חנוכת פסל ג'ון אריקסון ב-29 במאי 1926:
מדיניות חוץ
אף על פי שלא היה בדלן, סירב קולידג' להיכנס לבריתות חיצוניות. הוא טען שהניצחון של הרפובליקנים ב-1920 סימן שהעם דחה את מדיניותו של וודרו וילסון והתנגד להצטרפות אל חבר הלאומים. קולידג' לא התנגד לחבר הלאומים, אולם טען שהחבר לא ישרת אינטרסים אמריקניים, ולכן אין להצטרף אליו. הוא תמך בהצטרפות אל בית המשפט העולמי לצדק, בתנאי שהמדינה לא תיאלץ לקיים את המלצותיו. ב-1926, הסנאט אישר הצטרפות אל בית המשפט העולמי, בסייגים מסוימים. הסייגים התקבלו אצל חבר הלאומים, שהציע תיקונים משלו. הסנאט לא פעל וארצות הברית לא הצטרפה אל בית המשפט העולמי לצדק. בשנת 1927, כשל קולידג' בניסיון להביא להסדר בין המעצמות בנוגע להשפעה על האוקיינוס השקט במסגרת ועידת ז'נבה שהתקיימה באותה השנה ונדונה סביב הגבלת העוצמה הצבאית של כל מעצמה המקושרת לאוקיינוס השקט.
היחס למדינות אירופה
לאחר מלחמת העולם הראשונה חבל הריין הגרמני נכבש ל-15 שנים (לפי חוזה ורסאי) בידי הצבא הצרפתי והיה על רפובליקת ויימאר (גרמניה) לשלם 123 מיליארד גולדמרק בתשלומי פיצויים. גרמניה התקשתה לעמוד בשילומים שנדרשו ממנה עקב היפר-אינפלציה. בתגובה, ראש ממשלת צרפת, רמון פואנקרה, ראה זאת כתקדים לפעילות גרמנית נגד חוזה ורסאי. ביחד עם בלגיה, הצבא הצרפתי פלש לאזור חבל הרוהר, לבה התעשייתי של גרמניה, והחל בכיבוש חבל הרוהר. הממשלה הגרמנית הורתה לתושבי חבל הרוהר להוציא לפועל מאבק פסיבי נגד הכיבוש הצרפתי בכך שיסרבו לעבוד בתעשיות. לנוכח מספר התנכלויות של כוחות צרפתים לאזרחים גרמנים, שהובילו אף לירי באזרחים, דעת הקהל הבינלאומית פנתה נגד צרפת עם הזמן. בריטניה נקטה קו אנטי-צרפתי חריף וכינסה את ועידת לונדון אשר הביאה את הממשלה הצרפתית להורות על נסיגה מהכיבוש. קולידג', מעבר לעובדה שתמך בגרמניה במסגרת המאבק, תמך גם בהוצאה לפועל של תוכנית דוז (על שם סגן הנשיא צ'ארלס דוז). הייתה זאת תוכנית כלכלית שהוצאה לפועל בפיקוח ממשלתי של העברת השקעות נרחבות מארצות הברית לרפובליקת ויימאר ובכך קשירת הכלכלה הגרמנית בזאת האמריקאית. במקביל, התוכנית נועדה להביא לסיום משבר האינפלציה החריפה בגרמניה והביאה להורדת כלל תשלומי הפיצויים מאלו שנקבעו בחוזה ורסאי.
בחירות 1928
בקיץ 1927, נפש קולידג' בדקוטה הדרומית, רכב על סוסו ונכח במופעי רודיאו. במהלך חופשתו, הודיע קולידג' בתמציתיות אופיינית "אינני בוחר לרוץ לנשיאות ב-1928". לאחר מכן טען שאם היה רץ, היה מכהן כעשר שנים, כלומר, כהונה ארוכה יותר מכל נשיא אחר. הוא הסביר שמסוכן לנסות להשיג את מה שמרגישים שנמצא מעבר ליכולות האדם. לאחר עזיבת התפקיד, חזר עם גרייס לנורת'המפטון וכתב את זיכרונותיו. מזכיר המסחר של ארצות הברית, הרברט הובר, נבחר לנשיאות. קולידג' לא שמח לתמוך בהובר, וטען שבמשך שש שנים הוא נתן לו עצות רעות בלבד. למרות זאת, הוא סירב לפלג את המפלגה ולהתנגד למועמדותו של הובר האהוד.
שאלת השפעתו של קולידג' על השפל הגדול
למלחמת העולם הראשונה היה קשר רב לערעור ייצוב המטבעות ושערי החליפין של מדינות ברחבי העולם. הצורך ביציבות והחתירה אחר תקן מטבע יציב לשער חליפין היו מהגורמים המגדירים של כלכלת שנות העשרים הבינלאומית. לאחר המלחמה חזר בהדרגה הסחר חליפין בזהב אך בארצות הברית נותר שוק הזהב רק חלק אחד מתוך התוצרים הכלכליים שיכלו לשמש כשערי חליפין. ארצות הברית יצאה מהמלחמה בכלכלה חזקה יותר משנכנסה אליה. אף על פי שארצות הברית הייתה מעורבת רבות בהסדרת חובות ובנושאים אחרים במדיניות חוץ, היא לא הצליחה לכוון או לתאם באופן חד צדדי את המצב הכלכלי והפוליטי של מדינות אחרות. רוב כלכלת המסחר בזהב ירדה בארצות הברית במהלך שנות העשרים והתרכזה בעיקר בצרפת. במצב הנתון הפך הדולר האמריקני לשער החליפין הנפוץ ביותר ברחבי העולם. מצב זה הפך את הכלכלה האמריקנית לזאת שעליה נשענו כלכלות רבות, בעיקר של מעצמות אירופאיות. לכן, כאשר פרץ המשבר הכלכלי ב-1929, לקח זמן קצר מאוד עד שהשפיע בצורה חריפה עד מאוד על רוב המדינות אשר נשענו כלכלית על ארצות הברית. מצבים של הישענויות כלכליות אשר גררו פגיעה במשקיע ובמושקע במהלך משברים כלכליים קודמים היו ידועים. מה שהבדיל משברים קודמים מהשפל של 1929 היה רמת ההישענות הכלכלית הבינלאומית על ארצות הברית, שהתאפשרה הודות לגלובליזציה של השוק החופשי.
דמויות שחקן (מבוכים ודרקונים)
גזעים נפוצים במבוכים ודרקונים
הגזעים הבסיסיים במבוכים ודרקונים, שקיימים בכמעט כל עולם ומהדורה הם:
מקצועות
מכשף (Warlock): מטיל לחשי מאגיה שגם יודע להילחם פנים אל-פנים, המכשף מקבלת את כוחותיו מפטרון עמו הוא כרת ברית - שד ממישור אחר, יצור חוצני מהמעמקים או פיה עוצמתית.
מאפייני דמות נוספים
מקצועות יוקרה: מקצועות אשר נועדו לשפר את מיומנויות הדמות מעבר למה שהייתה מקבלת רק ממקצועות רגילים. ניתן לקחת מקצוע יוקרה (או אפילו מספר מקצועות יוקרה) בנוסף למקצוע/ות הבסיס (כלומר, מקצועות שאינם מקצועות יוקרה). מקצועות יוקרה הופיעו במהדורה 3 של מבוכים ודרקונים. במהדורה 5 מקצועות היוקרה הפכו לתתי-מקצוע (sub-classes) שהם מעין שדרוג למקצוע שצריך לבחור מביניהם בין דרגה 1 ל3 תלוי במקצוע.
עיר מקלט (סדרת טלוויזיה)
עלילה
נטלי, פעילה למען גירוש מבקשי המקלט, ואשתו של דורון הפועל ללא ידיעתה עבור הבנק, מקבלת סיוע מפוליטיקאי ימני ממפלגת השלטון, בשם אהוד רגב, המסייע לה, ומבקש בתמורה את תמיכתה הפוליטית. בתוך כך, החקירה מגיעה עד דורון, בעוד שנטלי עומדת בקשר עם ענת, ומסייעת לה. בהמשך, דורון משתחרר, לאחר שארמי נעצר, ומחליט להפרד מנטלי, מכיוון שהיא הלשינה עליו. כאשר נטלי שבה אל רגב לבקש סוא אומר לה כי הוא לא מעוניין להמשיך להיות אתה בקשר.
מרגרט פול, רוזנת סולסברי
רוזנת סולסברי
כרוזנת של סולסברי מרגרט ניהלה את אדמותיה בצורה טובה, ועוד 1538, הייתה האצילה החמישית בעושרה באנגליה. היא הייתה תומכת ב"למידה החדשה", כמו רבים מבני האצולה ברנסאנס; גנטיאן הרווטוס תרגם את "de immensa misericordia Dei" (הרחמים הגדולים של אלוהים) של ארסמוס מרוטרדם לאנגלית עבורה. בנה הבכור, הנרי פול, הוכרז כברון מונטגיו, תואר נוסף מהתארים של נוויל; הנרי דיבר בשם משפחתו בבית הלורדים. לבנה השני, ארתור פול, הייתה קריירה מצליחה כחצרן, והפך לאחד מששת האדונים של "החדר הפרטי". הקריירה שלו סבלה מנסיגה כשתומכו אדוארד סטאפורד, הדוכס השלישי מבקינגהאם, הורשע בבגידה ב-1521, אך במהרה חזרה למסלולה. הוא מת בצעירותו ב-1526, כשנישא ליורשת של רוג'ר לווקנור; הרוזנת ובנה הנרי לחצו על אלמנתו של ארתור להשבע לצניעות נצחית כדי לשמר את הירושה שלה לילדיה ממשפחת פול. ביתה של מרגרט, אורסולה, התחתנה עם הבן של הדוכס מבקינגהאם, הנרי סטאפורד, לאחר מפלתו של הדוכס, הזוג קיבל רק חלקיקים מהאחוזות שלו.
מפלתה
כפי שמנוסח כיום, מרגרט פול הוחזקה במצודת לונדון במשך שנתיים וחצי. היא, נכדה הנרי (בנו של בנה הנרי), ובנו של אקסטר הוחזקו יחד ונתמכו על ידי המלך. במרץ 1541 מרגרט טופלה בידי משרתים וקיבלה מענק ביגוד גדול. ב-1540, סר חינו של קרומוול וגם הוא נושל והוצא להורג.
הוצאתה להורג
ישו ברחמך, הצילני! Christ in Thy Mercy, save Thou me!
ג'אנג דזוו-לין
ביוגרפיה
ג'אנג נולד בשנת 1875 למשפחה ענייה במחוז ליאונינג. כנער הוא נהג לצאת למסעות ציד ארנבות לצורך פרנסת משפחתו. הוא התגייס לצבא סין ונלחם במלחמת סין–יפן הראשונה. בהמשך הוא הקים לעצמו חבורת לוחמים אשר השתתפה כשכירי חרב במלחמת רוסיה–יפן, עבור שני הצדדים. בסוף ימיה של שושלת צ'ינג שולבה חבורתו של ג'אנג כיחידה בצבא סין. בשנת 1911, עם פרוץ התקוממות ווצ'אנג, הורה ג'אנג ל-3,500 מחייליו להשתלט על שן-יאנג, בירת מנצ'וריה. עם הקמת הרפובליקה הסינית, מונה מפקד למנצ'וריה, אולם בפועל השליטה הייתה בידי ג'אנג. בשנת 1915 מונה מפקד אחר לאזור, וג'אנג קיבל הוראה לעבור למחוז חוביי; אולם הוא סירב למלא את ההוראה, ובאפריל 1916 הוא מונה רשמית על ידי שלטונות סין למפקד הצבאי והאזרחי של מחוז ליאונינג. לקראת סוף 1916 הצהירה יחידת הצבא בחיילונגג'יאנג נאמנות בפני ג'אנג, ובשנת 1918 הצהירה גם ג'ילין נאמנות בפניו, ובכך הוא נהיה שליט של כלל מנצ'וריה. על עידן שלטונו נאמר בידי פקידי חוץ מאירופה ואמריקה כי ג'אנג היה דיקטטור שנהנה משיא השיאים של מהעושר והקידמה המערבית בעוד אנשיו מתו ברעב. לאורך שלטונו הוא שינה צדדים פעמים רבות והיה אחד מאילי המלחמה החשובים ביותר בפוליטיקה הסינית.
חוליה (אנטומיה)
חוליה (TA: Vertebra) היא עצם לא סדירה בצורתה, המהווה חלק מעמוד השדרה.
נסיכה מלכותית
התואר לא ניתן אוטומטית לבת הבכירה, אלא מוענק על ידי המונרך עצמו לפי שיקול דעתו. במהלך ההיסטוריה הבריטית היו שתי נסיכות בכירות שלא קיבלו את התואר מאביהן: מרי, נסיכת אנגליה, בתו הבכירה של ג'יימס השני, מלך אנגליה, שמלכה בממלכה במשותף עם בעלה, ויליאם השלישי; וסופיה דורותיאה, נסיכת הנובר, בתו היחידה של המלך ג'ורג' הראשון.
יעקב מלכין
ביוגרפיה
בין השנים 1971 ל-1981 ייסד וניהל את המכללה הקהילתית ”מטה יהודה“ שם למדו התלמידים במסלולי לימוד אישיים בנושאים לפי בחירתם. בשיתוף עם ”אמפייר סטייט קולג‘“ של אוניברסיטת מדינת ניו יורק (SUNY), שם החלה שיטה הלימודים האישיים לפעול לראשונה, סוגלה השיטה לתנאים ולאופני הלימוד בישראל ולדרישות הייחודיות לסטודנטים עובדים ביישובי אזור מטה יהודה.
אמנות, תיאטרון וקולנוע
ארבעה קובצי מאמרים בנושאי אמנות הקולנוע בישראל ובעולם, וייחוד אמנות זו מכל האמנויות. כולל תסריטים. הוצאת מסדה, תל אביב 1975 (עורך יחד עם פליס פזנר מלכין)
החלטה 12 של מועצת הביטחון של האו"ם
"השאלה היוונית" הועלתה לראשונה על ידי ברית המועצות בינואר 1946 לאחר שהאשמות על התערבות בענייניה הפנימיים של יוון על ידי חיילים בריטים גרמו למתיחות עם מדינות אחרות בבלקן.
דרכון ננסן
דרכון נַנְסֶן היה מסמך שהונפק על ידי משרד ננסן הבינלאומי לפליטים של חבר הלאומים, החל בשנת 1922, לבני אדם שאיבדו את נתינותם, על מנת לאפשר להם לחצות גבולות. דרכוני ננסן קיבלו את שמם מחתן פרס נובל לשלום פריטיוף ננסן הנורווגי, שעמד מאחורי הרעיון והיה אחראי לביצועו כנציב העליון לענייני פליטים בחבר הלאומים.
מצעית (מפה)
במסעדות עממיות ומסעדות מזון מהיר משתמשים במצעיות נייר חד-פעמיות. לשימוש ביתי קיימות מצעיות ממגוון חומרים, ביניהם בד, שעם, חבל, פלסטיק.
מודול הגזירה
מודול הגזירה הוא גודל פיזיקלי התלוי בחומר, מודול הגזירה הוא גודל בעל ממדים של מאמץ, למשל ג'יגה פסקל, ניוטון למטר מרובע או ליברה לאינץ' מרובע. הערך המספרי של מודול הגזירה משתנה עם שינוי הטמפרטורה בה נמצא החומר. מבחן המתיחה, מתוצאותיו נגזר הערך של מודול הגזירה נערך בטמפרטורת סביבה מוגדרת ומבוקרת.
מאמץ הגזירה בתחום האלסטיות של החומר מוגדר על ידי המכפלה:
כאשר:
ספינגומיילין
ספינגומיילין מצוי בממברנות של כל היצורים האיקריוטים, ובעיקר בממברנת התא. ריכוזו גבוה בעיקר במערכת העצבים מכיוון שהוא מרכיב עיקרי במיילין – מעטפת שומנית העוטפת את העצבים, ובכך מסייעת להעברת האות העצבי למרחקים גדולים. טרשת נפוצה היא מחלה המאופיינת בהידלדלות הספינגומיילין והמיילין, דבר הגורם לליקויים בתפקוד העצבי.
איזבלה הראשונה, מלכת קסטיליה
איזבלה הראשונה (בספרדית: Isabel I de Castilla; 22 באפריל 1451 – 26 בנובמבר 1504) הייתה מלכת קסטיליה, אשתו של פרננדו השני מלך אראגון.
ביוגרפיה
ב-26 בנובמבר 1504 מתה איזבלה, ובתה חואנה, מלכת קסטיליה עלתה לשלטון במקומה. יחד עם העלה זכתה מידי האפיפיור אלכסנדר השישי לתואר "מלכה קתולית". ב-1974 הוכרה כ"משרתת העל" על ידי הכנסייה הרומית-קתולית.
בשר בקר
נתחים לצלייה
הנתחים האחוריים, מאזורי הגב והצלעות, ניתנים להכנה למאכל בדרך כלל בצלייה, בגריל או בתנור, כנתח שלם או כאומצה. המשותף לחלקים אלה הוא שהם שריריים פחות ולכן רכים יחסית ומתאימים לבישול מהיר. אלה הם גם סוגי הבשר היוקרתיים (והיקרים) ביותר.
מזיק וניזק
מקורות לאיסור ולתשלומים
בנוגע למחייב תשלומי המזיק והניזק כתבו הראשונים שבשונה מסברת "ממוני גבך" המחייב את כל דיני התשלומים במשפט העברי הרי שמזיק הוא חידוש שחידשה התורה, שחייב בתשלומין אף על פי שלא עשה קנין בחפץ הניזוק, ולכן הוא נחשב כ"מלווה הכתובה בתורה" - חיוב שחידשה התורה והמתנה עליו נחשב כמתנה על מה שכתוב בתורה. במקום מסוים הגדירו חכמי התוספות את חיובי המזיק כ"עונש".
בשר בקר
בישול ארוך
בישול ארוך או בישול איטי הוא מושג המתייחס לתהליכי בישול בהם נתחי בשר נמצאים בטמפרטורת בישול נמוכה יחסית (בדרך כלל עד 110 מעלות צלזיוס) במשך מספר שעות, בין אם באמצעות צלייה בחום נמוך, עישון או בישול בנוזל. בישול ארוך מאפשר לקולגן שברקמות החיבור ולהתפרק ולהפוך לג'לטין, ולכן נתחים קשים בעלי אחוז רקמת חיבור גבוה (לדוגמה זנב שור, חזה בקר ואוסובוקו) הם המתאימים ביותר לשיטת בישול זו, מכיוון שהיא הופכת את הנתח לרך ומתאים לאכילה, וגם מסמיכה את נוזל הבישול באמצעות הג'לטין. מכיוון שג'לטין הוא תוצר של הידרוליזה של קולגן, שיטות בישול הכוללות מים יעילות יותר למטרה זו.
מזיק וניזק
סוגי הנזיקין
מין שונה של נזיקין, הם כאלו שנעשים ברשות הפרטית, אך חכמים גדרו את "דיני שכנים" בגדרים מדויקים, והחליטו מי הוא הנקרא מזיק ומי הוא העושה ברשות. חכמים קבעו עד היכן מותר לטעת עץ הנוטע ומשריש שורשים העלולים להזיק לבור של שכן, היכן מותר לחפור בור ולא לחשוש שהוא יערער את בור השכן או את כותלי ביתו של השכן, ומתי מותר לנטוע חרדל בשדה פרטית ולא לחשוש שהדבר יגרמו לדבורים השייכי לשכן לאכול את החרדל ובכך לגרום לעצמן לאכול את הדבש, דבר הגורם נזק לבעל הבית.
בשר בקר
בישול ארוך
מרק - בישול נתחים עשירים בקולגן במים עם ירקות לאורך שעות הוא הדרך האופטימלית להכנת מרק בקר, מכיוון שהבשר מעניק לנוזל הבישול סמיכות וטעם באמצעות הג'לטין והנתחים הופכים לרכים וטובים לאכילה מהר יותר משיטות בישול אחרות.
אות דיגיטלי
בעיבוד אותות
בעיבוד אותות ספרתי, אות דיגיטלי הוא ייצוג של אות פיזי שנדגם ועבר כימות (קוונטיזציה). ערך האות קיים רק במרווחי זמן קבועים ובנקודות בדידות בזמן, ורק ערכים אלו מועברים לעיבוד דיגיטלי נוסף.
אליפות צרפת הפתוחה 1999
תחרות הגברים
מנצח תחרות 1998 קרלוס מויה הודח בסיבוב הרביעי. במשחק הגמר אנדרה אגאסי נפגש עם אנדריי מדבדב  שלא היה מדורג וניצח ב-5 מערכות. באותה שנה הוא ניצח גם באליפות ארצות הברית הפתוחה.
תחרות הנשים
מנצחת תחרות 1998 ארנצ'ה סנצ'ס ויקאריו הודחה בחצי הגמר. במשחק הגמר שטפי גראף נפגשה עם מרטינה הינגיס  וניצחה ב-3 מערכות.
תחרות זוגות גברים
מזוג מנצחי תחרות 1998 רק פול הארהאוס השתתף בתחרות. מאהש בהופאטי ולאנדר פאיס נפגשו במשחק הגמר עם הזוג הלא מדורג גורן איוואנישביץ'  וג'ף טרנגו  וניצחו בשתי מערכות. באותה שנה הם ניצחו גם באליפות וימבלדון.
אימאג'סאט אינטרנשיונל
שיגור EROS A
הלוויין הראשון "EROS A" פותח במקביל ל"אופק 4" והיה מבוסס עליו. "ווסט אינדיס ספייס" חתמה על הסכם עם ממשלת ישראל לאספקת שירותים מהלוויין, כלקוח הראשון שלו. במרץ 1999 הודיעה חברת "ווסט אינדיס ספייס" כי הלוויין ישוגר בדצמבר 1999, באמצעות משגר רוסי. בנוסף הודיעה כי יגוייסו כ-250 מיליון דולר לשיגור שלושת הלוויינים הראשונים, כולל הביטוח, השיגור וההפעלה. שחלק מהמימון יהיה מההון העצמי של השותפות, חלק מהנפקת איגרות חוב בארצות הברית ולאחר שיגור הלוויין הראשון, תבצע החברה הנפקה ראשונה לציבור של מניות המיזם.
שיגור EROS B
לאחר שיגור EROS B, ניהל מנכ"ל אימאג'סאט, שמעון אקהויז שמונה ב-2005, מגעים עם משרד הביטחון במטרה להעביר את כל פעילות לווייני הצילום הצבאיים לחברה מהתעשייה האווירית, כולל פרויקט לוויני "אופק". הרקע לפנייה היה המשבר שאליו נקלעה התעשייה האווירית עקב כישלון שיגור לוויין הריגול הצבאי "אופק 6" בספטמבר 2004, בגלל תקלה במשגר.
סכסוכים משפטיים
לאחר שיגור "EROS B" ב-2006 תכננה "אימג'סאט" לבצע הנפקת מניות בנאסד"ק לפי שווי שוק של חצי מיליארד דולר, ולגייס הון להמשך פיתוח ושיגור לווייני "ארוס". אולם ביולי 2007, משקיעים ישראלים ואמריקאים הגישו תביעה נגד החברה בבית המשפט במנהטן, על סך 6 מיליארד דולר. בכתב התביעה נטען שהחברה סירבה לספק שירות לוונצואלה, בשל יחסיו העוינים של שליט המדינה, הוגו צ'אבז, עם ישראל וקשריו עם איראן. לדברי התובעים, שורש הבעיה היה בבעלות המשותפת בחברה של משקיעים פרטיים והתעשייה האווירית (בבעלות מדינת ישראל). לדבריהם, הבעלות החלקית שיש למדינה בחברה פוגעת בסיכוי לחוזים רווחיים בשל שיקולים פוליטיים. לטענתם התעשייה האווירית מעדיפה שיקולים פוליטיים על פני האינטרסים הכלכליים. בנוסף נטען שחוזים נוספים לא יצאו אל הפועל משיקולים פוליטיים, ביניהם עם אנגולה, רוסיה וטייוואן. בתביעה גם טענו שהאיסורים היחידים שהוחלט עליהם בעת הקמת החברה היו, שאסור לה למכור לווייני ריגול לכל מדינה שהיא במרחק רדיוס של עד 1,550 מייל מישראל. התובעים כללו בין השאר את מוריס טלנסקי והמנכ"ל הראשון של החברה משה בר-לב. שנה אחר כך נדחתה התביעה אך חברת "קור סופטוור טכנולוג'י", שהייתה אחת מבעלי מניות המיעוט באימג'סאט, הגישה לבית המשפט בניו יורק תביעה חדשה נגד אימג'סאט. גם תביעה זו נדחתה וטלנסקי הגיש תביעה שלישית באפריל 2009.
דו"ח מבקר המדינה על המיזם
עיקרי הליקויים כפי שהם מופיעים בדו"ח מבקר המדינה: לדברי המבקר, לכשהתעוררו הקשיים במימון המיזם, דרשה הנהלת התע"א מדירקטוריון התע"א לקבל החלטות לאו דווקא משיקולים כלכליים ומבלי שהציגה לו חלופה מעשית, אלא נוכח התחייבויות חוזיות של התע"א כלפי החברה שהייתה בעת ובעונה אחת לקוח של התע"א וגם חברה המוחזקת על ידיה.
חופית לבנת-שת
תיאור
הנוצות קשות בהרבה לזיהוי במהלך החורף. עם זאת, במהלך כל עונות השנה זכרים ונקבות דומים במראה שלהם. גבת העין של החופית בהירה ועל גבה נוצות שחורות. על החזה שלה וצלעותיה פסים וחלקה התחתון בצבע לבן. בניצוי הבוגר הנפוץ ביותר שלה החלקים העליונים הם בצבע אפור כהה ובמרכזם נוצות שחורות. החזה מפוספס ועל הגב מופיע ניצוי לבן בצורת "V". קיים גם מופע חליפי של בוגר שבו כיפת הראש והפנים הם בגוון חום.
זיהוי
שני המאפיינים העיקריים המשמשים לזיהוי חופית לבנת שת בתחום התפוצה שלה הם כנפיה הארוכות ואחוריה הלבנים. ניתן לראות את הכתם הלבן של אחוריה בזמן תעופה. כנפיה הארוכות מתפרשות מעבר לזנבה בכחצי ס"מ. המאפיין האחרון קיים גם אצל חופית בירד אך ניתן להבדיל בין השתיים מפני שרק לחופית לבנת שת יש שת לבן. יש לה גם פס לבן דק על הכנף ושורה של כתמים קטנים מתחת לכנפיים.
נדידה
חופית לבנת שת נודדת למרחקים גדולים וחורפת בדרום אמריקה הדרומית. היא נחשבת לאחד העופות עם תחום הנדידה מהגדולים ביותר, היא חוצה את כל יבשת אמריקה הצפונית בפרק זמן של פחות מחודש.
הרובוטריקים - דמויות
הדינוטריקים (Dinobots)
הדינוטריקים נוצרו על ידי הרובוטריקים בכדור הארץ (עונה ראשונה) כדי לסייע במלחמה נגד השקרניקים והם מונים חמישה חברים:
הטרקטוריקים (Constructicons)
הטרקטוריקים היו במקור יחידת בנאים אשר הקימה בניינים רבים בסייברטרון לפני שהחלה המלחמה בין הרובוטריקים לשקרניקים. הם הופכים לכלי צמ"ה שונים. הם היו חברים טובים של אומגה סופרים והם בנו חלק מהערים המפוארות ביותר בסייברטרון. מגהטרון לכד אותם ותכנת אותם מחדש כשקרניקים, וכתוצאה הם החלו להרוס את הערים אותם הם עזרו לבנות קודם. אומגה סופרים הצליח ללכוד אותם מאוחר יותר וניסה לתכנתם מחדש אבל גילה למרבה הצער שהתהליך בלתי הפיך ולא ניתן להשיב את הטרקטוריקים למצבם המקורי. בהמשך ניסו הטרקטוריקים לתקוף את אומגה סופרים ולתכנתו מחדש כדי לצרף גם אותו לשורות השקרניקים. אומגה סופרים ספג פגיעות חמורות בעקבות הניסיון המר, ובעקבותיו הפך נחוש לעצור את הטרקטוריקים בכל מחיר. הוא רדף אחריהם ברחבי היקום עד אשר מצא אותם לבסוף מצורפים לכוחותיו של מגהטרון בכדור הארץ. בעקבות האירועים הוא מצטרף לכוחות הרובוטריקים של אופטימוס פריים בכדור הארץ כדי לחסל את הטרקטוריקים והשקרניקים אחת ולתמיד. כל ששת הטרקטוריקים יוצרים ביחד את הרובוט דבסטייטור (Devastator) (לפי התרגום של הטלוויזיה החינוכית - "משמידן").
מתתיהו שלם
מתתיהו שֶׁלֶם (27 במרץ 1904 - 10 במאי 1975) היה איש רוח, מלחין ומשורר ישראלי, מחלוצי הזמר העברי. שלם היה איש העלייה השלישית, ונמצא בין ראשוני היוצרים של תרבות החג הקיבוצית.
היוצר הראשון ביישוב העברי בעת החדשה שחיבר מילים ומנגינות יחד.
ילדותו ונעוריו בפולין וברוסיה
ביתו היה בית יהודי מסורתי מחד אך מתקדם ומשכיל מאידך. "שני עולמות שרויים היו בבית הורי, אמא - שומרת הילכות מסורת באדיקות, אבא - נתון לזרם ההשכלה ולרחשי הזמן...אמא דוברת יידיש עסיסית מתובלת אמרי עם, ובכוננית בין ספרי היהדות עבי הכרס חבויה הלשון הרוסית בכרכים של הקלסיקאים פושקין טולסטוי וכו' "
רמת יוחנן
ב-17 במאי 1975, כ"ט באייר תשל"ה, בגיל 71, נפטר מתתיהו ברמת יוחנן, לאחר מחלה ממושכת.
מאפיינים ביוגרפיים ביצירתו
כבר מילדותו וצעירותו הוא מספר על כתיבת שירים בכלל ועל כתיבת שירים לצורכי קהילה בפרט: "הייתה לי הנטייה עוד מילדות לחבר את השיר שאני רציתי מבלי תכלית או מגמה מסוימת - זה היה למען מקהלת בית הספר...ראיתי את עצמי בהיותי ילד, כמשורר"
מתתיהו שם דגש על היות יצירתו יצירה עממית המבטאת חיבור לעבודה לטבע ולחיי היום יום.
נושא היצירה הראשון של מתתיהו בבית אלפא הוא הצאן. עיסוק זה הוביל ליצירת החג הראשון "חג הגז". בכך הפך מיוצר שירה ליוצר טקס. שיריו הפכו למרכז תוכן עיקרי בטקסים שיצר והם מבטאים את תוכן החג ונותנים ביטוי לרחשי הלב.
החלטה 14 של מועצת הביטחון של האו"ם
ההצבעה
ההחלטה התקבלה ב-9 קולות, ובהימנעותם של ברית המועצות וארצות הברית.
הגבר המושלם (סרט, 2015)
הסרט עוקב אחר אישה צעירה (אנה קנדריק) המיואשת מקשרים זוגיים, אשר מגלה כי החבר החדש שלה (סאם רוקוול) הוא רוצח שכיר מקצועי בעל ערכים מיוחדים. הסרט יצא לאקרנים בארצות הברית ב-8 באפריל 2016.
בראילה
בראילה (ברומנית: Brăila, בתעתיק IPA: ; בטורקית: Ibrail; ברוסית ובבולגרית: Браила) היא עיר נמל על הגדה המערבית של הדנובה, במחוז בראילה, בדרום מזרח רומניה, במרחק של כ-15 קילומטרים מגאלאץ. לפי נתוני שנת 2002 יש בבראילה 216,929 תושבים.
צלב פאטה
צלב פאטה (בצרפתית: Croix pattée) הוא צלב אשר זרועותיו צרות בנקודת החיבור ומתרחבות אל עבר שוליו. שמו של הצלב מגיע מהשפה הצרפתית שכן כל זרוע מזכירה בצורתה כף רגל. עיצובו של הצלב השתנה לאורך ההיסטוריה והוא משמש כאלמנט בכתרים מלכותיים וכמטען הרלדי נפוץ.
נפתלי לנדסברג
נפתלי לנדסברג היה אמן ישראלי, ממייסדי קיבוץ בארות יצחק. שימש כאוצר ודירקטור גלריית האמנות של הקיבוץ בתל אביב בין השנים 1983 ל-1988.
Brett Anderson (אלבום)
הפקה
מה שמייחד את האלבום, ובכך מקנה לו את איכויותיו של אלבום בכורה, הוא בכך שאנדרסון נשמע בו אחרת לגמרי מצורת הגשת השירים בהם היה רגיל עד כה. אנדרסון כפי שמוצג על עטיפת האלבום ומיוצג באלבום עצמו שקט, אמיתי ובוגר יותר מאשר אי פעם. הכלים המלווים את אנדרסון לאורך כל האלבום אקוסטיים, ומלווים לעיתים בעיבודים תזמורתיים עדינים. השיר Love Is Dead יצא כסינגל, הוגיע למקום ה-42 במצעד הסינגלים הבריטי.
קוקי הירוטה
ביוגרפיה
תקופת כהונתו השנייה של הירוטה כשר החוץ הובילה לבסוף למותו. כוחות יפנים צעדו לתוך נאנג'ינג בסוף שנת 1937 וגרמו לשרשרת אירועים הידועה בשם טבח ננקינג. אף על פי שהירוטה לא היה אחראי על יחידות סוררות אלה, הוא היה שותף למידע הנוגע לטבח, וכן שיתף את השגרירות היפנית בוושינגטון במידע זה.
שמועות לגבי חוסר אהדתו של הירוטה כלפי המערכה הסינית הגיעו לאוזניהם של הצבא היפני שאילצו אותו לפרוש מתפקידו בשנת 1938. הירוטה חזר לזירת הפוליטיקה ולדיוני המשא ומתן לשלום בין יפן וברית המועצות בשנת 1945. באותה תקופה היו יפן וברית המועצות תחת הסכם אי-התקפה למרות ששאר בעלי הברית הכריזו מלחמה על יפן. הירוטה ניסה לשכנע את ממשלתו של סטלין לא לצאת למלחמה, ואולם הוא נכשל: הסובייטים יצאו למלחמה לאחר המתקפה האטומית של ארצות הברית על העיר היפנית הירושימה.
אגנוטולוגיה
אגנוטולוגיה מתמקדת גם בשאלות איך וכיצד צורות ידע מגוונות לא מגיעות לידי ביטוי, או שמתעלמים מהן או שהן מעוכבות. לדוגמה, ידע על טקטוניקת הלוחות צונזר וגילויו עוכב לפחות למשך עשור משום שעדויות מפתח היו מידע מסווג הקשור ללוחמה תת-ימית.
אקירה קורוסאווה
השנים הראשונות
בשנים הבאות עיבד קורוסאווה יצירות מערביות לסרטים יפנים, בשנת 1951 את הרומן "אידיוט" של דוסטויבסקי ובשנת 1957 יצר את הסרט "כס הדמים", עיבוד של המחזה "מקבת'" של ויליאם שייקספיר.
בשנת 1952 ביים את הסרט "איקירו" ("לחיות") שנחשב לאחת מיצירות המופת שלו, על פקיד זקן, בכיכובו של טקאשי שימורה שהיה שחקו כמעט קבוע של קורוסאווה, המגלה שנותרו לו שישה חודשים לחיות, מבין בבהלה שחייו הוחמצו, ומנסה למצות את החיים בזמן שנותר.
עשור של קשיים
בשנת 1965 ביים את הסרט "אדום הזקן", על מערכת היחסים בין רופא למתלמד החדש שלו. הוא מתרחש בעיירה קוישיקאווה, לקראת סוף תקופת שוגונות טוקוגאווה (אמצע המאה ה-19). הסרט התבסס על אוסף הסיפורים הקצרים של שוגורו יממוטו משנת 1959. הרומן "חלכאים ונדכאים" של דוסטויבסקי סיפק את המקור לעלילת משנה על נערה צעירה, שניצלה מבית בושת. הסרט בוחן את בעיית העוול החברתי וחוקר שניים מהנושאים האהובים על קורוסאווה: הומניזם ואקזיסטנציאליזם. . "אדום הזקן" היה הסרט האחרון בשחור-לבן של קורוסאווה.
השנים האחרונות
לסרט הבא שלו בחר קורוסאווה נושא שונה מאוד מכל שהסרטים שיצר עד אז. בעוד שכמה מהסרטים הקודמות שלו (למשל, "מלאך שיכור" ו"קגמושה") כללו רצפי חלומות קצרים, הסרט "חלומות" היה מבוסס לחלוטין על חלומותיו של קורוסאווה עצמו. באופן משמעותי, לראשונה מזה למעלה מארבעים שנה, קורוסאווה, עבור הפרויקט האישי והעמוק, כתב גם את התסריט לבדו. למרות שהתקציב המשוער שלה היה נמוך מהסרטים שקדמו לו, האולפנים היפניים לא היו מוכנים לתמוך באחת מהפקות שלו (עקב כישלונות עבר), וקורוסאווה פנה למעריץ אמריקאי מפורסם לסייע במימון, סטיבן ספילברג, ששכנע את חברת "האחים וורנר" לקנות את הזכויות הבינלאומיות על ההפקה שהושלמה. בנו של קורוסאווה, היסאו, היה מפיק שותף וניהל משא ומתן על הלוואה ביפן שתכסה את עלויות ההפקה של הסרט. בסרט השתתף, בתפקיד משנה, הבמאי מרטין סקורסזה. צילומי הסרט נמשכו יותר משמונה חודשים, ו"חלומות" הוצג לראשונה בפסטיבל קאן במאי 1990, לקבלת פנים מנומסת אך אילמת, בדומה לתגובה שהסרט קיבל במקומות אחרים בעולם. בשנת 1990, קיבל קורוסאווה את פרס האוסקר על מפעל חיים. בנאום הקבלה שלו הוא אמר "אני קצת מודאג כי אני עדיין לא מרגיש שאני מבין בקולנוע.
השפעתו
סרטיו של קורסאווה נחשבים לשילוב מוצלח של תרבויות המזרח והמערב, השואבים את הטוב משני העולמות. כמה מסרטיו עובדו לגרסות הוליוודית, "יוג'ימבו" ל"בעבור חופן דולרים", ו"שבעת הסמוראים"' ל"שבעת המופלאים".
חיים אישיים
בשנת 1986 פורסם בישראל שגיתית איזראלוב שהורשעה ברצח בעלה, הייתה מאהבת של קורוסאווה, כאשר גרה ביפן במשך מספר שנים.
אח"י בת גלים 3
יחד עם אח"י בת גלים רכש חיל הים ספינה נוספת מאותו הדגם, אח"י בת ים 2, וזו משרתת עדיין בחייל.
גבריאל פרייל
ביוגרפיה
פרייל נולד בדורפאט שבאסטוניה וגדל בקרוקי שבליטא, שם למד בגימנסיה עברית. בהיותו בן עשר נפטר אביו וכעבור שנתיים היגר עם אמו לארצות הברית, שם התגורר סבו במדינת ניו יורק. פרייל התגורר ברובע הברונקס עם אמו ואביו החורג. הוא למד בסמינר המורים ובישיבת רבנו יצחק אלחנן (כיום בית המדרש לרבנים של ישיבה יוניברסיטי).
פרייל נפטר בירושלים בשנת 1993 בעת ביקור לכבוד יציאת ספרו.